Tor Åge Bringsværd
Store norske leksikon,Språk og litteratur,Norsk og samisk litteratur,Nyere norsk litteratur
Tor Åge Bringsværd, norsk forfatter. Myter, sagn og eventyr spiller en vesentlig rolle i hele Bringsværds store og mangslungne forfatterskap, som omfatter både fagbøker, essayer, noveller, romaner, hørespill og skuespill – både for barn og voksne. Med sin enorme produktivitet, rike fabuleringskraft og egenartede evne til å forene humor med eksistensielt alvor fremstår Bringsværd som en av våre fremste forfattere. Hans bøker er oversatt til en lang rekke språk, og han har mottatt en hel rekke litterære priser.
Forfatterskap  Bringsværd debuterte med novellesamlingen Rundt solen i ring (1967), en fellesutgivelse med Jon Bing. Gjennom flere novellesamlinger, dramatiske arbeider for scene, radio og fjernsyn, samt som antologiredaktører introduserte de to science fiction som seriøs litterær sjanger i Norge. Hans første selvstendige skjønnlitterære utgivelse var novellesamlingen Probok (1968), senere novellesamlinger er blant annet Bløtkakemannen og Apachepikene (1972) og Karavane (1974). Sammen med Bing gav han i 2004 ut Oslo 2084 – Fire fortellinger om fremtidige forbrytelser. I 2014 gav de ut London 2084. Bringsværd romandebuterte med Bazar (1970), som kombinerer science fiction med elementer fra myter og eventyr, et grep han har videreutviklet til sin helt særegne form for fabelprosa i romaner som Den som har begge beina på jorda står stille (1974), Syvsoverskens dystre frokost (1976), Pinocchiopapirene (1978), Minotaurus (1980) og Kvinnen som var et helt bord alene (2009). Ker Shus (1983) er en mer rendyrket fremtidsfabel, mens han med Gobi – barndommens måne (1985, Kritikerprisen) innledet en fembinds romanserie med handlingen lagt til 1200-tallet, i krysningspunktet mellom korstogene og Dsjengis-khans ekspansjon. Øvrige bind i serien er Djengis Khan (1987), Djevelens skinn og ben (1989), Min prins (1994) og Baghdad (1997). Pudder! Pudder! (2001) er en løssluppen science fiction-roman med handling fra Oslo omtrent 250 år frem i tiden. Samtaler med svart hund (2003) inneholder personlige notater og tekster om ulike emner. Rekkverk (2009) har undertittelen «3. råk», som henspiller på at forfatteren ved flere anledninger har samlet spredte tekster fra en tidsperiode og gitt dem ut som «et slags brev til leserne». web (2005) er fortellingen om den store krigen som menneskene tapte og maskinene vant. Bringsværds store dramatiske forfatterskap omfatter blant annet Jungelens herre (1974), Glassberget (1975), Da er jeg en klingende bjelle (1980) og Odin (1991), samt en rekke skuespill for barn, blant annet Den store farveslukeren (1976) og Nesegrevet (1993). Han har ellers vunnet stor popularitet som barnebokforfatter, blant annet med bøkene om Ruffen (1973 og følgende), Det blå folket (1974 og følgende) og Karsten og Petra (1992 og følgende). I en særstilling blant hans barnebøker står serien Vår gamle gudelære (13 bind, 1985–1995), en gjenfortelling av norrøn mytologi for barn illustrert av ulike kunstnere. Utmerkelser Bringsværd har mottatt en lang rekke priser   Brageprisens hederspris i 2009  Norsk kulturråds ærespris i 2010 Utgivelser Tor Åge Bringsværd har gitt ut godt over 150 bøker. Her er de inndelt, dels etter sjanger og dels etter serie. Ikke fordi den har et svar, men fordi den har en sang (2013) Slipp håndtaket når du vrir (2011) Kvinnen som var et helt bord alene (2009) WEB (2005) Pudder? Pudder! (2001) Den enøyde. (1996) Ker Shus. (1983) Minotauros. (1980) Pinocchio-papirene. (1978) Syvsoverskens dystre frokost. (1976) Den som har begge føttene på jorda står stille. (1974) Bazar. (1970) Gobi. Bagdad. (1997) Gobi. Min prins. (1994) Gobi. Djevelens skinn og ben. (1989) Gobi. Djengis Khan. (1987) Gobi. Barndommens måne. (1985) Ragnarok. (1995) Bakkekontakt. Utvalg av tidligere publiserte noveller (med Jon Bing). (1992) Motgift (med Jon Bing). (1991) Tvilstilfeller (med Jon Bing). (1991) Karavane. (Ny utgave 1992.) (1974) Apachepikene farer frem over sletten. Blondt hår. Vinden. (1973) Bløtkakemannen & Apachepikene. (1972) Sesam 71 (med Jon Bing). (1971) Probok. (1968) Rundt solen i ring (med Jon Bing). (1967) Mens jeg har dere her, eller Om det å bli gammel (2019) Veneziansk spaserstokk med elefanthode (2017) Merlin. Vismann, trollmann, kriger og profet (2014) Jesus. En mytisk biografi (2013) Ganesha (2011) Rekkverk (3. råk) (2009) Jesus elsker ikke griser – kulturkritiske samtaler med Nasse Nøff (2004) Samtaler med svart hund (2003) London (Dokumentar og historie, 2003) Brummboken 99 (red) (Antologi, 1999) Tigergutt kommer til skogen og spiser frokost. (1991) Det eventyrlige. (1991) Pustehull. 1. RÅK. (1989) Phantoms and fairies. (1970) Lunarium (medf.). (1969) Svarteboka. (1969) Det kuriøse apotek. (1968) Det står skrevet. (1966) En gang ble Buddha spist av en tiger (Gjendiktning, 2011) Karsten får en katt (2018) Bli venn med Karsten og Petra (2018) Karsten og Petra på eventyr (2017) Karsten må ha lapp ( 2016) Petra sparker fotball (2016) Karsten og Petra leker teater (2015) Petra skal til tannlegen (2014) Karsten og Petra på tur (2014) Karsten og Petra spiser glass. På eventyr i Stockholm (2013) Karsten og Petra. Slik begynte det (2013) Bli kjent med Karsten og Petra (2013) Hurra for Karsten og Petra ( 2012) Karsten og Petra kler seg ut (2011) Karsten og Petra på biblioteket (2011) Karsten + Petra kler seg ut (2011) Karsten og Petra. Livet på landet (2010) Karsten og Petras vinterbok (2010) Karsten og Petra går på skøyter (2008) Karsten og Petra på skiskole (2008) Karsten og Petra i Tivoli (2007) Karsten og Petra hilser på Kongen (2004) Karsten og Petras bursdagsbok (2002) Karsten og Petra-serien 2 bøker (2001) Bøkene om Karsten og Petra. Serie 1-15. 1992-96. (1992) Kokos. Trillebok (2013) Kokos har bursdag (2012) Kokos og larven (2010) Kokos (2009) Kokos – verdens minste elefant (2008) Kokos – hvem kan blåse bort vinden? (2008) Den store boken om Løveungen og Frøken Kanin (2017) Frøken Kanin (2017) Løveungen og Frøken Kanin på eventyr i Afrika (2015) Løveungen og Frøken Kanin; sjørøverøya (2004) Tambar på hyttetur (2019) Tambar begynner på skolen (2019) Tambar har bursdag ( 2016) Tell med Tambar (2015) Tambar får en venn (2014) Tambar og den lille, snille ulven (2013) Tambar og eventyrsverdet (2012) Tambar og sjumilsstøvlene (2012) Tambar og sjøormen (2011) Tambar og trollkjerringa (2011) Tambar og harepusene (2010) Tambar er et troll (2010) Mira og det farlige under sengen (2012) Mira mister matlysten (2011) Kaptein Puma. Andre loggbok (2013) Kaptein Puma. Første loggbok (2012) Kaptein Pumas jul (2009) Kaptein Puma i kattepine (2006) Kaptein Puma og det farlige romuhyret (2005) Kaptein Puma: Den gule planet (2004) Kaptein Puma og den skrekkelige snødragen (2004) Hypp. Hesten i eventyr, myter og folketro fra hele verden (, 2019) Vov : hunden i eventyr, myter og folketro fra hele verden (2018) 1001 katt. Myter, eventyr og folketro (2016) Guds klovn. De merkverdige beretningene om Nasreddin Hodja (2000) Medusa – «Mime 2» (1998) Hvem er hvem i vår gamle gudelære. (1995) Loke. (1994) Balder. (1992) Gud og troll i samme kropp. (1991) En skjeggete brud. (1990) Tordenguden. (1988) Heimdalls sønner. (1987) En kjempe så stor som hele verden. (1985) Gudenes krig. (1985) Ruffen. Det store eggrøveriet! (2019) Ruffen gifter seg (2017) Ruffen, sjøormen som ikke kunne svømme (2012) Ruffen og det mystiske hullet (2005) Ruffen og den flyvende hollender. (1986) Ruffen på nye eventyr (1975) Ruffen – sjøormen som ikke kunne svømme (1973) Det blå folket (, 1999) Det blå folket og det ensomme dyret. (1989) Det blå folket og Hurrikan (1975) Det blå folket og karamellfabrikken (1974) Duestien barnehage ( 2019) Tigerdronning (2017) Den glemte byen (2017) Førti røvere og et flyvende teppe (2017) Tigerstammen (2016) Det farlige havet (2016) Havgudens datter (2016) Fjellet som brenner (2016) Lilletrollet (2012) Når to x 4. Flere fortellinger om Berte (2010) Når to skal si ha det! (2009) Da Jesusbarnet kom til prærien (2006) Når to skal bade (2005) Løveungen og frøken kanin (2003) Hanuman. Apeguden. MIME 4 (2000) De hellige tre narrer. (1996) Ulvetid, (1993) Jeg var med Marco Polo! (1993) Bøker fra Sesam Stasjon, Serie 1-4. (1992) Reisen til verden ende. (1989) Ridder Thea og de to dragene. (1989) Den enøyde kongen. (1986) En gang til! (Tekstutgave av ni tidligere billedbøker). (1985) Alice lengter tilbake (1983) Jørgen Moes vei nr. 13 (1973) T-bane-trollet Knerten Gundersen (1969) Nesegrevet. (1993) Odin. (1991) Av støv er du kommet (medf.). (1990) Sangen om Rama. (1990) Den himmelske stresskoffert. (1989) Pimpernell. (1988) Mowgli. (1984) Balladen om Robin Hood og Richard Løvehjerte. (1982) Landet hvor alt er annerledes. Fire skuespill for barn. (1981) Marco Polos nye eventyr. (1980) Da er jeg en klingende bjelle. (1980) Landet hvor alt er annerledes. (1979) Tor med hammer’n. (1978) Den store farveslukeren. (1976) Glassberget (1975) Jungelens herre. (1974) Å miste et romskip.. (1969) Les mer i Store norske leksikon Tor Åge Bringsværd i Norsk biografisk leksikon Eksterne lenker Tor Åge Bringsværd hos Gyldendal Litteratur Andersen, Per Thomas: «Forholdet mellom mytiske, episke og dramatiske strukturer i Tor Åge Bringsværds dramatikk for voksne» i NLÅ 1992, 119-38 Birkeland, Tone m.fl.: Norsk barnelitteraturhistorie, 2. utg., 2005, isbn 82-521-5933-8, Finn boken  Bringsværd, Tor Åge: «Eventyr og myter er trær å klatre opp i» i Haug, Karl Erik & Brit Mæhlum, red.: Myter og humaniora, 1998, 238-60, isbn 82-91224-18-8 Gulliksen, Øyvind: «'Da er jeg en klingende bjelle'. Ei innføring i Tor Åge Bringsværds teologi» i Edda 84 (1984), 81-95 Hagen, Alf van der: Dialoger, [b. 1], 1993, 51-67, isbn 82-10-04578-4, Finn boken  Hagerup, Henning: Vinternotater, 1998, 299-315, isbn 82-10-04231-9, Finn boken  Hjorth, Vigdis: «Å skjære inn til benet av virkeligheten: intervju [...]» i Vinduet 41, nr. 3 (1987), 2-10 Karlsten, Torodd : «Kritisk science fiction» i Rønning, Helge, red.: Linjer i nordisk prosa: Norge 1965-1975, 1977, 351-65, isbn 82-530-0790-6 Nilsen, Kaj Berseth: Tid, menneske og natur: en analyse av Tor Åge Bringsværds romaner Pinocchiopapirene og Minotaurus, 1986, isbn 82-560-0429-0, Finn boken  Rottem, Øystein & Tordis Ørjasæter: Norges litteraturhistorie, b. 7[og]8, 1997-98, isbn 82-02-15478-2, Finn boken  Vestad, Geir Egil: «Mennesket og de manipulerende krefter. Et hovedtema i Tor Åge Bringsværds forfatterskap» i NLÅ 1981, 153-76 Wiig, Roberta Gail: The concept and practice of «fabelprosa» in the works of Tor Åge Bringsværd, 1985